
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 39 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπ' αριθμ. ΔΕΦΚΦ Β 5026381 
ΕΞ 2015/16.12.2015 (ΦΕΚ 2785/Β') Α.Υ.Ο. «Καθο¬ 
ρισμός όρων και διατυπώσεων για την επιβολή ει¬ 
δικού φόρου κατανάλωσης, την παρακολούθηση 
και τον έλεγχο των προϊόντων των άρθρων 90 και 
92 του ν. 2960/2001 -Τροποποίηση της υπ'αριθμ. 
Φ.883/530/1999 (ΦΕΚ. 1872/Β ) Α.Υ.Ο. «Όροι και 
προϋποθέσεις χορήγησης άδειας εγκεκριμένου 
αποθηκευτή». 

2 Μεταβίβαση αρμοδιοτήτων σε Αντιπεριφερειάρχες 
της Περιφέρειας Αττικής, σε Περιφερειακούς Συμ¬ 
βούλους της Περιφέρειας Αττικής και παροχή εξου¬ 
σιοδότησης υπογραφής «Με εντολή Περιφερειάρ¬ 
χη» σε Προϊσταμένους της Περιφέρειας Αττικής. 


ΑΠΟΦΑΣΕΙΣ 

Αριθμ. ΔΕΦΚΦ Β 10058 62 ΕΞ 2017 (1) 

Τροποποίηση της υπ' αριθμ. ΔΕΦΚΦ Β 5026381 
ΕΞ 2015/16.12.2015 (ΦΕΚ 2785/Β) Α.Υ.Ο. «Καθο¬ 
ρισμός όρων και διατυπώσεων για την επιβολή 
ειδικού φόρου κατανάλωσης, την παρακολού¬ 
θηση και τον έλεγχο των προϊόντων των άρθρων 
90 και 92 του ν. 2960/2001 -Τροποποίηση της 
υπ'αριθμ. Φ.883/530/1999 (ΦΕΚ.1872/Β ) Α.Υ.Ο. 
«Όροι και προϋποθέσεις χορήγησης άδειας εγκε¬ 
κριμένου αποθηκευτή». 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του ν. 2960/2001 (ΦΕΚ.265/Α') «Εθνικός 
Τελωνειακός Κώδικας», όπως τροποποιήθηκε και ισχύει 
και ειδικότερα των άρθρων 54,55,56,62,63,64,71,90, 
91,92, 93,109,110,117 και 183. 

2.Την υπ'αριθμ. ΔΕΦΚΦ Β 5026381 ΕΞ 2015/16.12.2015 
(ΦΕΚ.2785/Β') Α.Υ.Ο. «Καθορισμός όρων και διατυπώσε¬ 
ων για την επιβολή ειδικού φόρου κατανάλωσης, την 
παρακολούθηση και τον έλεγχο των προϊόντων των 
άρθρων 90 και 92 του ν. 2960/2001 -Τροποποίηση της 


υπ'αριθμ. Φ.883/530/1999 (ΦΕΚ 1872/Β) Α.Υ.Ο. «Όροι 
και προϋποθέσεις χορήγησης άδειας εγκεκριμένου απο¬ 
θηκευτή». 

3. Την ανάγκη τροποποίησης της υπ' αριθμ. ΔΕΦΚΦ 
Β 5026381 ΕΞ 2015/16.12.2015 Α.Υ.Ο., όπως ισχύει, για 
τη διευκόλυνση των μικρών οινοπαραγωγών που λει¬ 
τουργούν εκτός καθεστώτος αναστολής αλλά και την 
βέλτιστη λειτουργία της αγοράς. 

4. Την υπ'αριθμ. Φ.639/447/14-08-2002 (ΦΕΚ 1109/ 
Β') Α.Υ.Ο. «Σύσταση και λειτουργία φορολογικών απο¬ 
θηκών», όπως τροποποιήθηκε και ισχύει. 

5. Την υπ'αριθμ. Φ.883/530/1999 (ΦΕΚ 1872/Β) Α.Υ.Ο. 
«Όροι και προϋποθέσεις χορήγησης άδειας εγκεκριμέ¬ 
νου αποθηκευτή», όπως τροποποιήθηκε και ισχύει. 

6. Τις διατάξεις του άρθρου 90, παράγραφος 2 του Κώ¬ 
δικα Νομοθεσίας για την Κυβέρνηση καιτα Κυβερνητικά 
Όργανα, ο οποίος κυρώθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση καιτα Κυβερνητικά Όργανα» (ΦΕΚ98/Α). 

7. Το π.δ. 111/2014 (ΦΕΚ 178/Α'), όπως τροποποιήθηκε 
και ισχύει. 

8. Το π.δ. 125/2016 (ΦΕΚ 210/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

9. Την αριθμ. ΥΠΟΙΚ 0010218 ΕΞ 2016/14-11-2016 
(ΦΕΚ 3696/Β') απόφαση του πρωθυπουργού και του 
Υπουργού Οικονομικών «Ανάθεση αρμοδιοτήτων στην 
Υφυπουργό Οικονομικών Αικατερίνη Παπανάτσιου». 

10. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Στο άρθρο 3 «Παρακολούθηση σε καθεστώς φορο¬ 
λογικής αποθήκης» της υπ'αριθμ. ΔΕΦΚΦ Β 5026381 ΕΞ 
2015/16.12.2015 Α.ΥΟ. μετά την παράγραφο 2 προστίθε¬ 
ται νέα παράγραφος 3 ως ακολούθως, οι δε παράγραφοι 
3 και 4 αναριθμούνται σε 4 και 5, αντίστοιχα: 

«3. Για σκοπούς διασταύρωσης της ακρίβειας και ορ¬ 
θότητας της εισαγόμενης στη φορολογική αποθήκη 
ποσότητας «τελικού προϊόντος», τα πρόσωπα της πα¬ 
ραγράφου 1 του παρόντος προσκομίζουν στην αρμόδια 
τελωνειακή αρχή αντίγραφο της δήλωσης παραγωγής 
του άρθρου 9 του Κανονισμού (ΕΚ) 436/2009 «για τις 
λεπτομέρειες εφαρμογής του Κανονισμού (ΕΚ) 479/2008 
του Συμβουλίου, όσον αφορά το αμπελουργικό Μητρώο, 

τις υποχρεωτικές δηλώσεις και τη συγκέντρωση στοιχεί¬ 
ων για την παρακολούθηση της αγοράς, τα συνοδευτικά 
έγγραφα μεταφοράς των προϊόντων και τα βιβλία που 
πρέπει να τηρούνται στον αμπελοοινικό τομέα» (ΕΕΙ 
128/27.5.2009), την ίδια ή την αμέσως επόμενη εργάσιμη 
μέρα από την υποβολή της στις αρμόδιες Διευθύνσεις 
του Υπουργείου Αγροτικής Ανάπτυξης και Τροφίμων 
(ΔΑΟΚ). Σε περίπτωση που διατίθεται ποσότητα οποιοσ¬ 
δήποτε σχετικού προϊόντος (γλεύκος, γλεύκος που έχει 
υποστεί μερική ζύμωση, μη απολασπωμένος οίνος, κλπ) 
παραχθέντος πριν από την παραγωγή του «τελικού προ¬ 
ϊόντος», τα προαναφερόμενα πρόσωπα προσκομίζουν 
άμεσα στην αρμόδια τελωνειακή αρχή τα σχετικά λογι¬ 
στικά στοιχεία ή άλλα προβλεπόμενα από την ισχύουσα 
εθνική και ενωσιακή νομοθεσία συνοδευτικά έγγραφα.» 

2. Το άρθρο 4 «Παρακολούθηση εκτός καθεστώτος 
αναστολής» αντικαθίσταται ως εξής: 

«Άρθρο 4 

Παρακολούθηση εκτός καθεστώτος αναστολής 

1. Οι μικροί οινοπαραγωγοί του άρθρου 71 του 
ν. 2960/2001, οι οποίοι λειτουργούν εκτός καθεστώτος 
αναστολής, υποβάλλουν στο αρμόδιο τελωνείο δήλωση 
μικρού οινοπαραγωγού με την ολοκλήρωση του συνό¬ 
λου της παραγωγής του «τελικού» προϊόντος, την ίδια 
ή την αμέσως επόμενη εργάσιμη ημέρα, και όχι πέραν 
της 30ης Ιανουάριου εκάστου έτους για την παραγωγή 
οίνου του κωδικού Σ.Ο. 2204 της οινοποιητικής περιό¬ 
δου που αρχίζει την 1 η Αυγούστου του προηγουμένου 
έτους. Στην περίπτωση που κατά την εν λόγω καταληκτι¬ 
κή ημερομηνία δεν έχει ολοκληρωθεί η παραγωγή του 
«τελικού προϊόντος», υποβάλλεται κατά την καταληκτική 
ημερομηνία δήλωση του μικρού οινοπαραγωγού με την 
ποσότητα γλεύκους ή μη απολασπωμένου οίνου, η δε 
ποσότητα του τελικού προϊόντος υπολογίζεται από την 
αρμόδια τελωνειακή αρχή σύμφωνα με τους συντελε¬ 
στές απόδοσης του άρθρου 7 Α της παρούσας. 

Στην εν λόγω δήλωση συμπεριλαμβάνονται τα εξής 
στοιχεία: 

- Τα στοιχεία (ονοματεπώνυμο, ταχυδρομική διεύ¬ 
θυνση, Α.Φ.Μ.) του μικρού οινοπαραγωγού, για φυσικά 
πρόσωπα ή η επωνυμία της επιχείρησης και τα στοιχεία 
(ονοματεπώνυμο, Α.Φ.Μ.) του νομίμου εκπροσώπου της 
εταιρίας, για νομικά πρόσωπα. 

- Ο τόπος εγκατάστασης, όπου παράγεται το «τελικό 
προϊόν» ή εάν ανατίθεται η παραγωγή αυτού σε οινοποι¬ 
είο ή σε άλλο παραγωγό για λογαριασμό του (φασόν), ο 
τόπος εγκατάστασης του οινοποιείου ή του άλλου πα¬ 
ραγωγού καθώς και τα στοιχεία αυτών (Α.Φ.Μ., ονομα¬ 
τεπώνυμο, ταχ. διεύθυνση, κ.λ.π.). 

- Στοιχεία μέσης ετήσιας παραγωγής οίνου τουλά¬ 
χιστον τριών διαδοχικών αμπελοοινικών περιόδων, 
προκειμένου να υπαχθεί στο καθεστώς των μικρών 
οινοπαραγωγών του άρθρου 71 του ν. 2960/2001, 
σύμφωνα με τις διατάξεις του άρθρου 22 του Καν. (ΕΚ) 
αριθμ. 436/2009. 

- Η ποσότητα των σταφυλιών παραγωγής του ή άλλων 
παραγωγών τα οποία έχει οινοποιήσει. 

- Η ποσότητα του παραγόμενου μη απολασπωμένου 
προϊόντος καθώς και του « τελικού προϊόντος» σε λίτρα. 


- Η έκταση και η γεωγραφική θέση του αμπελώνα του 
ιδίου ή/και των άλλων παραγωγών, των οποίων τα στα¬ 
φύλια έχει οινοποιήσει. 

- Η ποσότητα αδιάθετου «τελικού προϊόντος» από τις 
προηγούμενες οινοποιητικές περιόδους που κατέχεται 
καθώς και ο ακριβής τόπος αποθήκευσης. 

2. Για σκοπούς διασταύρωσης της ακρίβειας και ορ¬ 
θότητας της δηλωθείσας ποσότητας του παραγόμενου 
προϊόντος προσκομίζονται από τα πρόσωπα της προη¬ 
γούμενης παραγράφου, το αργότερο μέχρι 30 Ιανουάρι¬ 
ου εκάστου έτους για την παραγωγή της οινοποιητικής 
περιόδου που αρχίζει την 1 η Αυγούστου του προη¬ 
γουμένου έτους, αντίγραφα της δήλωσης παραγωγής 
του άρθρου 9 του Καν. (ΕΚ) αριθμ. 436/2009, οι οποίες 
υποβάλλονται στις αρμόδιες υπηρεσίεςτου υπουργείου 
Αγροτικής Ανάπτυξης καθώς και της δήλωσης συγκομι¬ 
δής του άρθρου 8 του ιδίου Κανονισμού, εφόσον είναι οι 
ίδιοι αμπελοκαλλιεργητές. Επιπλέον, δύναται να ζητείται 
από τις αρμόδιες αρχές οποιοδήποτε άλλο δικαιολογη- 
τικό κριθεί αναγκαίο για την ορθή επιβολή του φόρου. 

3. Για την δηλωθείσα ποσότητα παραγόμενου «τελικού 
προϊόντος» υποβάλλεται από τους μικρούς οινοπαρα¬ 
γωγούς της παραγράφου 1 του παρόντος στο αρμόδιο 
τελωνείο Δήλωση Ειδικού Φόρου Κατανάλωσης (ΔΕΦΚ) 
για την βεβαίωση και είσπραξη των φορολογικών και 
λοιπών επιβαρύνσεων που αναλογούν στο ένα πέμπτο 
της εν λόγω ποσότητας κάθε φορά έως την τελευταία 
εργάσιμη ημέρα των μηνών Φεβρουάριου, Απριλίου, 
Ιουνίου, Αυγούστου και Οκτωβρίου εκάστου έτους. 

4. Οι μικροί οινοπαραγωγοί δύνανται να πωλούν, πέ¬ 
ραν των τυχόν αποθεμάτων από προηγούμενες αμπελο- 
οινικές περιόδους, και τα παραχθέντα κατά την τρέχουσα 
αμπελοοινική περίοδο προϊόντα τους, με την προϋπόθε¬ 
ση ότι έχει υποβληθεί η δήλωση της παραγράφου 1 του 
παρόντος άρθρου, ενημερώνοντας σχετικά την αρμόδια 
τελωνειακή αρχή με αναλυτική κατάσταση των πωλή- 
σεων τους κατά τις ημερομηνίες υποβολής των Δ.Ε.Φ.Κ. 
Σε περίπτωση που διατίθεται ποσότητα οποιοσδήποτε 
σχετικού προϊόντος (γλεύκος, γλεύκος που έχει υποστεί 
μερική ζύμωση, μη απολασπωμένος οίνος, κλπ) παρα¬ 
χθέντος πριν από την παραγωγή του τελικού προϊό¬ 
ντος, οι μικροί οινοπαραγωγοί προσκομίζουν την ίδια 
ή την αμέσως επόμενη εργάσιμη ημέρα στην αρμόδια 
τελωνειακή αρχή τα σχετικά λογιστικά στοιχεία ή άλλα 
προβλεπόμενα από την ισχύουσα εθνική και ενωσιακή 
νομοθεσία συνοδευτικά έγγραφα. 

5. Τα προϊόντα των μικρών οινοπαραγωγών της πα¬ 
ραγράφου 1 του παρόντος επιτρέπεται να εισάγονται 
σε φορολογική αποθήκη, πριν την υποβολή της πρώ¬ 
της ΔΕΦΚ από τους μικρούς οινοπαραγωγούς και υπό 
την προϋπόθεση ότι έχει υποβληθεί από αυτούς η 
προβλεπόμενη στην παράγραφο 1 του άρθρου 4 της 
παρούσας δήλωσης για τα προϊόντα της τρέχουσας 
αμπλεοοινικής περιόδου. Τα εν λόγω πρόσωπα οφεί¬ 
λουν να υποβάλλουν αίτηση στην αρμόδια τελωνειακή 
αρχή, στην οποία υποβάλλεται η Δήλωση του μικρού 
οινοπαραγωγού, για τη χορήγηση έγκρισης μεταφοράς 
των εν λόγω προϊόντων σε φορολογική αποθήκη, στην 
οποία αναγράφονται τα στοιχεία του μικρού οινοπα- 

ραγωγού (ονοματεπώνυμο, ταχ. δ/νση, Α.Φ.Μ., κ.λ.π.), 
της φορολογικής αποθήκης προορισμού (αριθμός φο¬ 
ρολογικής αποθήκης/εγκεκριμένου αποθηκευτή, ταχ. 
δ/νση, Α.Φ.Μ., επωνυμία, κ.λ.π.) καθώς και η ποσότητα 
του προϊόντος μαζί με έγγραφο που να πιστοποιεί την 
διενέργεια της συγκεκριμένης πώλησης (τιμολόγιο, άλλο 
προβλεπόμενο από την ισχύουσα εθνική και ενωσιακή 
νομοθεσία συνοδευτικό έγγραφο, συμφωνητικό μεταξύ 
των παραγωγών κ.λ.π.). Η έγκριση μεταφοράς παραμένει 
σε εκκρεμότητα μέχρι την ολοκλήρωσης της διαδικασίας 
εισόδου των προϊόντων στη φορολογική αποθήκη. 

Η διακίνηση των εν λόγω προϊόντων πραγματοποιείται 
με τα προβλεπόμενα κατά περίπτωση λογιστικά στοι¬ 
χεία ή άλλα προβλεπόμενα από την ισχύουσα εθνική 
και ενωσιακή νομοθεσία συνοδευτικά έγγραφα διακί¬ 
νησης καθώς και με την έγκριση μεταφοράς. Η είσοδος 
στη φορολογική αποθήκη πραγματοποιείται με βάση τα 
ανωτέρω έγγραφα, για δε τη χρέωση αυτής στο Ι(ΙΙ5ηθΐ 
υποβάλλεται αίτηση επανεισαγωγής από τον εγκεκρι¬ 
μένο αποθηκευτή. 

Εφόσον το τελωνείο ελέγχου της φορολογικής απο¬ 
θήκης είναι διαφορετικό από το τελωνείο στο οποίο 
υποβάλλεται η Δήλωση του μικρού οινοπαραγωγού, ο 
εγκεκριμένος αποθηκευτής πριν την είσοδο των προ¬ 
ϊόντων στη φορολογική του αποθήκη ενημερώνει εγ- 
γράφως με κάθε πρόσφορο μέσο (ίθχ, θ-ιτίθίΙ, κ.λ.π.) το 
τελωνείο ελέγχου της φορολογικής του αποθήκης για 
την επικείμενη παραλαβή. Κατόπιν της εισόδου των προ¬ 
ϊόντων στη φορολογική αποθήκη, το τελωνείο ελέγχου 
της φορολογικής αποθήκης ενημερώνει σχετικά το τε¬ 
λωνείο, στο οποίο υποβάλλεται η Δήλωση του μικρού 
οινοπαραγωγού, προκειμένου οι ποσότητες αυτών να 
αφαιρεθούν από την συνολικά παραχθείσα ποσότητα 
σύμφωνα με την δήλωση του μικρού οινοπαραγωγού.» 

3. Μετά το άρθρο 7 προστίθεται νέο άρθρο 7 Α ως 
εξής: 

«Άρθρο 7Α 

Συντελεστές απόδοσης 

Για λόγους εξακρίβωσης της παραγόμενης ποσότητας 
του «τελικού προϊόντος», όπως αυτό ορίζεται στην πα¬ 
ράγραφο 2 του άρθρου 1 της παρούσας, εφαρμόζονται 
οι εξής συντελεστές απόδοσης: 

1. Από την ποσότητα γλεύκους που ευρίσκεται κατά τις 
διενεργούμενες από τις αρμόδιες Αρχές καταμετρήσεις ή 
που δηλώνεται στα σχετικά συνοδευτικά και άλλα παρα¬ 
στατικά έγγραφα ως και βιβλία, αφαιρείται ποσοστό 15% 
που αντιστοιχεί στις προκύπτουσες κατά τη διαδικασία 
οινοποίησης των σταφυλιών, γλευκολάσπες και οινολά- 
σπες. Σε ειδικές περιπτώσεις, εφόσον αυτό βεβαιώνεται 
και τεκμηριώνεται κατά τρόπο ικανοποιητικό για τις αρ¬ 
μόδιες αρχές από οινολόγο του οινοποιείου, δύναται να 
γίνεται αποδεκτό σχετικό ποσοστό μεγαλύτερο του 15% 
το οποίο ωστόσο δεν μπορεί να ξεπερνά το 20%. 

2. Από την ποσότητα μη απολασπωμένου οίνου που 
ευρίσκεται κατά τις διενεργούμενες από τις αρμόδιες 
Αρχές καταμετρήσεις ή που δηλώνεται είτε στις κατ’ 
άρθρα 3 (παρ. 3) και 4 (παρ. 2) της παρούσας δηλώσεις 
παραγωγής είτε στα σχετικά συνοδευτικά και άλλα πα¬ 
ραστατικά έγγραφα ως και βιβλία, αφαιρείται ποσοστό 


7% που αντιστοιχεί στην προκύπτουσα οινολάσπη. Σε 
ειδικές περιπτώσεις, εφόσον αυτό βεβαιώνεται και τεκ¬ 
μηριώνεται κατά τρόπο ικανοποιητικό για τις αρμόδιες 
αρχές από οινολόγο του οινοποιείου, δύναται να γίνεται 
αποδεκτό ποσοστό οινολάσπης μεγαλύτερο του 7% το 
οποίο ωστόσο δεν μπορεί να ξεπερνά το 12%». 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. οικ.8840 (2) 

Μεταβίβαση αρμοδιοτήτων σε Αντιπεριφερει- 
άρχες της Περιφέρειας Αττικής, σε Περιφερεια¬ 
κούς Συμβούλους της Περιφέρειας Αττικής και 
παροχή εξουσιοδότησης υπογραφής «Με εντο¬ 
λή Περιφερειάρχη» σε Προϊσταμένους της Περι¬ 
φέρειας Αττικής. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 9 του ν. 2690/1999 
περί κύρωσης του Κώδικα Διοικητικής Διαδικασίας 
(ΦΕΚ45/τ.Α'/1999). 

2. Τις διατάξεις των άρθρων 3 παρ.3 περ.θ, 113,114, 
159 παρ.1 περ. ιγ., 160, 186 και 210 του ν. 3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ 87/τ.Α72010). 

3. Τις διατάξεις της αριθ. 109290/39629/29-12-16 από¬ 
φασης (ΦΕΚ 4251/τ.Β72016) της Ασκούσας καθήκοντα 
Γενικού Γραμματέα Αποκεντρωμένης Διοίκησης, με την 
οποία εγκρίθηκε η αριθμ. 438/2016 απόφαση του Πε¬ 
ριφερειακού Συμβουλίου Περιφέρειας Αττικής, με την 
οποία τροποποιείται ο Οργανισμός Εσωτερικής Υπηρε¬ 
σίας της Περιφέρειας. 

4. Την αριθμ. 919/2014 απόφαση του Πολυμελούς 
Πρωτοδικείου Αθηνών. 

5. Την αριθμ. οικ. 177070/10-09-2014 απόφαση 
(ΦΕΚ 2542/τ.Β72014) της Περιφερειάρχη Αττικής περί 
Ανάθεσης - Μεταβίβασης αρμοδιοτήτων στους Αντιπε- 
ριφερειάρχες. 

6. Την αριθμ. οικ. 183947/22-9-2014 απόφαση 
(ΦΕΚ 599/τ.ΥΟΔΔ/2014) της Περιφερειάρχη Αττικής περί 
Ορισμού Αντιπεριφερειαρχών στην Περιφέρεια Αττικής. 

7. Τις αριθμ. οικ. 216450/05-11-2014 (ΦΕΚ 3057/τ.Β7 
2014), οικ. 232641/25-11-2014 (ΦΕΚ 3203Λ.Β72014), 
οικ. 68261/01-04-2015 (ΦΕΚ 576/τ.Β72015) αποφάσεις 
μεταβίβασης αρμοδιοτήτων. 

8. Την αριθμ. οικ. 234321/27-11-2014 απόφαση της 
Περιφερειάρχη Αττικής περί Μεταβίβασης αρμοδιοτή- 

των σε Αντιπεριφερειάρχεςτης Περιφέρειας Αττικής, σε 
Περιφερειακούς Συμβούλους της Περιφέρειας Αττικής 
και παροχή εξουσιοδότησης υπογραφής «Με εντολή Πε¬ 
ριφερειάρχη» σε Προϊσταμένους Διεύθυνσης (ΦΕΚ 3203/ 
τ.Β'/2014 - Διορθ. σφαλμ. στο ΦΕΚ 3495/τ.Β'/2014), όπως 
τροποποιήθηκε με τις αριθμ. οικ. 68276/01-04-2015 (ΦΕΚ 
576/τ.Β'/2015) και οικ. 132806/26-06-15 (ΦΕΚ 1540/τ. 
Β72015) αποφάσεις. 

9. Τις αριθμ. οικ. 204974/23-10-2015 (ΦΕΚ 2340/τ.Β7 

2015) και οικ. 220096/23-11-2016 (ΦΕΚ 637/τ.ΥΟΔΔ/ 

2016) αποφάσεις μερικής ανάκλησης της αριθ. οικ. 
234321/27-11 -2014 απόφασης. 

10. Την ανάγκη ταχύτερης και εύρυθμης λειτουργίας 
των υπηρεσιών της Περιφέρειας Αττικής καθώς και της 
απρόσκοπτης εξυπηρέτησης των πολιτών. 

11. Το γεγονός ότι πρέπει να επικαιροποιηθούν οι 
αποφάσεις μεταβίβασης αρμοδιοτήτων σε Αντιπεριφε- 
ρειάρχες και Περιφερειακούς Συμβούλους και παροχής 
εξουσιοδότησης υπογραφής «Με εντολή Περιφερειάρ¬ 
χη» σε Προϊσταμένους Διευθύνσεων, λόγω της τροπο¬ 
ποίησης του Οργανισμού Εσωτερικής Υπηρεσίας της 
Περιφέρειας Αττικής. 

12. Το γεγονός ότι από τις διατάξεις της παρούσας από¬ 
φασης δεν προκύπτει επιπλέον δαπάνη που θα βαρύνει 
τις πιστώσεις του προϋπολογισμού Περιφέρειας Αττικής, 
αποφασίζουμε: 

Α. Μεταβιβάζουμε στους κάτωθι Αντιπεριφερειάρχες 
της Περιφέρειας Αττικής την άσκηση των αρμοδιοτήτων 
των υπηρεσιών που λειτουργούν στην Περιφέρεια Αττι¬ 
κής σύμφωνα με την αριθμ. 109290/39629/29-12-2016 
απόφαση (ΦΕΚ 4251/τ.Β72016) της Ασκούσας καθήκο¬ 
ντα Γενικού Γραμματέα Αποκεντρωμένης Διοίκησης, με 
την οποία εγκρίθηκε η αριθ. 438/2016 απόφαση του Πε¬ 
ριφερειακού Συμβουλίου Περιφέρειας Αττικής, με την 
οποία τροποποιείται ο Οργανισμός Εσωτερικής Υπηρε¬ 
σίας της Περιφέρειας, ως ακολούθως: 

1. Στην Αντιπεριφερειάρχη Π.Ε. Κεντρικού τομέα Αθη¬ 
νών της Περιφέρειας Αττικής, Κυπριανίδου Ερμιόνη (Ερ- 
μίνα) του Πολυκάρπου, την άσκηση αρμοδιοτήτων. 

- της Δ/νσης Πάρκων και Αλσών (αρ.55), 

- της Δ/νσης Κ.Τ.Ε.Ο. (αρ.73), 

- του Τμήματος Κινήτρων Περιφερειακής Ανάπτυξης, 
τουτμήματοςΤεκμηρίωσης και Καινοτομίας καιτου Γρα¬ 
φείου Εξυπηρέτησης Επενδυτών, της Δ/νσης Αναπτυξι¬ 
ακού Προγραμματισμού (αρ.45). 

2. Στον Αντιπεριφερειάρχη της Περιφέρειας Αττικής, 
Αθανασιάδη Παναγιώτη του Χρήστου, την άσκηση αρ¬ 
μοδιοτήτων της Δ/νσηςΤεχνολογιών Πληροφορικής και 
Επικοινωνιών (Τ.Π.Ε) (αρ.30). 

3. Στην Αντιπεριφερειάρχη της Περιφέρειας Αττικής 
Αποστολάκη Ευαγγελία του Γεωργίου την άσκηση αρμο¬ 
διοτήτων της Δ/νσης Αθλητισμού και Πολιτισμού (αρ.68) 
που αφορούν στην προαγωγή και στην ανάπτυξη του 
πολιτισμού με την παροχή πολιτιστικών υπηρεσιών και 
τη διατήρηση και την προβολή της πολιτιστικής κλη¬ 
ρονομιάς. 

4. Στον Αντιπεριφερειάρχη της Περιφέρειας Αττικής, 
Καραμάνο Χρήστο του Λεωνίδα, την άσκηση αρμοδιοτή¬ 
των της Γενικής Διεύθυνσης Οικονομικών της Περιφέρει¬ 


ας Αττικής (αρ.35), καθώς και την υπογραφή δημοσίων 
συμβάσεων προμηθειών, υπηρεσιών, έργων, μελετών και 
παροχής τεχνικών και λοιπών συναφών επιστημονικών 
υπηρεσιών, που συνάπτονται βάσει του υφιστάμενου 
νομικού και θεσμικού πλαισίου και δεν υπερβαίνουν το 
ποσό των 209.000 ευρώ χωρίς ΦΠΑ. 

5. Στην Αντιπεριφερειάρχη της Περιφέρειας Αττικής, 
Λάσκαρη - Κρασοπούλου Βασιλική του Νικολάου την 
άσκηση αρμοδιοτήτων των κάτωθι Διευθύνσεων της 
Περιφέρειας Αττικής: 

- Δ/νση Διαχείρισης Μητροπολιτικών Υποδομών Πε¬ 
ριφέρειας Αττικής (αρ.51). 

- Δ/νση Έργων Αντιπλημμυρικής Προστασίας Περιφέ¬ 
ρειας Αττικής (αρ.52). 

6. Στην Αντιπεριφερειάρχη της Περιφέρειας Αττικής, 
Τασούλη - Γεωργιάδου Ελισσάβεττου Ευάγγελου, την 
άσκηση αρμοδιοτήτων. 

- της Δ/νσης Διοικητικών Υπηρεσιών (αρ.33) και 

- των κάτωθι τμημάτων της Δ/νσης Ανθρώπινου Δυ¬ 
ναμικού (αρ.32): 

- Προγραμματισμού και Ανάπτυξης Ανθρώπινων Πό¬ 
ρων. 

- Εκπαίδευσης Προσωπικού. 

- Συλλογικών Οργάνων και Επιτροπών. 

- Μόνιμου Προσωπικού και Προσωπικού Ιδιωτικού 
Δικαίου, με εξαίρεση τις κατωτέρω αρμοδιότητες: 

α) Τη διαδικασία διορισμού, πρόσληψης, τοποθέτησης, 
μονιμοποίησης, μετακίνησης, προαγωγής, τοποθέτησης 
προϊσταμένων οργανικών μονάδων, μετάταξης, αναγνώ¬ 
ρισης προϋπηρεσίας, λύσης υπαλληλικής σχέσης και συ- 
νταξιοδότησης του μόνιμου προσωπικού, καθώς και την 
έκδοση όλων των σχετικών πράξεων. 

β) Τη διαδικασία διορισμού, πρόσληψης, τοποθέτησης, 
μονιμοποίησης, μετακίνησης, προαγωγής, τοποθέτησης 
προϊσταμένων οργανικών μονάδων, μετάταξης, αναγνώ¬ 
ρισης προϋπηρεσίας, λύσης υπαλληλικής σχέσης και 
συνταξιοδότησης του προσωπικού ιδιωτικού δικαίου, 
καθώς και την έκδοση όλων των σχετικών πράξεων. 

γ) Τη διαδικασία πρόσληψης δικηγόρων, Ειδικών Συμ- 
βούλων/Ειδικών Συνεργατών και Δημοσιογράφων και 
την έκδοση όλων των σχετικών πράξεων. 

δ) Τη διαδικασία διορισμού του Εκτελεστικού Γραμμα¬ 
τέα της Περιφέρειας Αττικής και την έκδοση όλων των 
σχετικών πράξεων. 

ε) Τη χορήγηση αδειών διευκολύνσεων (άρθρα 50-53 
και 58-60 του Υπαλληλικού Κώδικα). 

στ) Τη μέριμνα για τη συγκρότηση και τη λειτουργία 
του Υπηρεσιακού Συμβουλίου των υπαλλήλων και για 
την εκλογή των αιρετών μελών αυτού. 

ζ) Την έκθεση απόψεων και τη διαβίβαση αυτών μαζί 
με τον σχετικό φάκελο στην αρμόδια διοικητική ή δικα¬ 
στική αρχή, στην οποία εκκρεμεί ένδικη διαφορά, σχετι¬ 
κή με υπηρεσιακές μεταβολέςτου μόνιμου προσωπικού 
και του προσωπικού ιδιωτικού δικαίου της Περιφέρειας 
Αττικής, σχετικά με την πειθαρχική διαδικασία που δια 
της παρούσης παρέχεται με εξουσιοδότηση υπογραφής 
με εντολή Περιφερειάρχη στον Προϊστάμενο ή αναπλη¬ 
ρωτή Προϊστάμενο της Δ/νσης Ανθρώπινου Δυναμικού 
της Περιφέρειας Αττικής. 




Τεύχος Β' 39/17.01.2017 

η) Την έκδοση των πιστοποιητικών υπηρεσιακών με¬ 
ταβολών των υπαλλήλων και κάθε είδους βεβαιώσεων, 
αναφορικά με την υπηρεσιακή κατάσταση μόνιμου προ¬ 
σωπικού και του προσωπικού ιδιωτικού δικαίου, που δια 
της παρούσης παρέχεται με εξουσιοδότηση υπογραφής 
με εντολή Περιφερειάρχη στον Προϊστάμενο ή αναπλη¬ 
ρωτή Προϊστάμενο της Δ/νσης Ανθρώπινου Δυναμικού 
της Περιφέρειας Αττικής. 

Β. Μεταβιβάζουμε στους κάτωθι Περιφερειακούς 
Συμβούλους της Περιφέρειας Αττικής την άσκηση 
των αρμοδιοτήτων των υπηρεσιών που λειτουργούν 
στην Περιφέρεια Αττικής, σύμφωνα με την αριθμ. 
109290/39629/29-12-2016 απόφαση (ΦΕΚ 4251/τ.Β7 
2016) της Ασκούσας καθήκοντα Γενικού Γραμματέα 
Αποκεντρωμένης Διοίκησης, με την οποία εγκρίθηκε η 
αριθμ. 438/2016 απόφαση του Περιφερειακού Συμβου¬ 
λίου Περιφέρειας Αττικής, με την οποία τροποποιείται 
ο Οργανισμός Εσωτερικής Υπηρεσίας της Περιφέρειας, 
ως ακολούθως: 

1. Τσούπρα Ιωάννα του Βασιλείου, την άσκηση αρμο¬ 
διοτήτων της Αυτοτελούς Δ/νσης Πολιτικής Προστασίας 
(αρ.20) και του Αυτοτελούς Τμήματος Παλλαϊκής Αμυ¬ 
νας και Πολιτικής Σχεδίασης Εκτάκτων Αναγκών (Π.ΑΜ.- 
Π.Σ.Ε.Α.) (αρ.21). 

2. Χριστάκη Λ αρ'\ατου Αστεριού, την άσκηση αρμο¬ 
διοτήτων του Αυτοτελούς Γραφείου Δημοσίων Σχέσεων 
(αρ.23). 

3. Παλιού Αικατερίνη του Ματθαίου, την άσκηση αρ¬ 
μοδιοτήτων του Αυτοτελούς Γραφείου Διεθνών Θεμάτων 
(αρ.24). 

4. Λεβέντη Αγγελική του Στεφάνου, την άσκηση αρ¬ 
μοδιοτήτων της Δ/νσης Οργάνωσηςτων Υπηρεσιών και 
Εξυπηρέτησης του Πολίτη (αρ.31). 

5. Ζωγραφάκη -Τελεμέ Ελένη του Νικολάου, την άσκη¬ 
ση αρμοδιοτήτων της Δ/νσης Παιδείας (αρ.34), με εξαί¬ 
ρεση την έγκριση σχολικών εκδρομών στο εξωτερικό 
και εσωτερικό (εδαφ. 8, παρ. 3), για την οποία παρέχετε 
εξουσιοδότηση υπογραφής «Με εντολή Περιφερειάρχη» 
στους Προϊσταμένους των Τμημάτων Εκπαιδευτικών Θε¬ 
μάτων Περιφερειακών Ενοτήτων. 

6. Σταυροπούλου Καλλιόπη του Χρήστου, την άσκηση 
αρμοδιοτήτων των κάτωθι τμημάτων της Δ/νσης Ανα¬ 
πτυξιακού Προγραμματισμού (αρ.45): 

-Τμήμα Σχεδιασμού Περιφερειακής Πολιτικής και 

-Τμήμα Εφαρμογής Προγραμμάτων και Εργων. 

7. Πατσαβό Παναγιώτη του Νικολάου, την άσκηση αρ¬ 
μοδιοτήτων της Δ/νσης Χωρικού Σχεδιασμού (αρ.46), 
καθώς και τον συντονισμό και προγραμματισμό των 
μελετών και προγραμμάτων εφαρμογής του νέου 
Ρυθμιστικού Σχεδίου Αθήνας -Αττικής, ν. 4277/2014 
(ΦΕΚ 156 Α') και ν. 4447/2016 (ΦΕΚ 241 Α'). 

8. Τουτουντζή Παρασκευή του Μάρκου, την άσκηση 
αρμοδιοτήτων της Δ/νσης Αλιείας (αρ.59). 

9. Φαρμάκη Ταξιάρχη του Κωνσταντίνου, την άσκηση 
αρμοδιοτήτων της Δ/νσης Αγροτικής και Κτηνιατρικής 
Πολιτικής (αρ.60). 

10. Αναγνωστόπουλο Αθανάσιο του Δημητρίου, την 
άσκηση αρμοδιοτήτων της Δ/νσης Περιβάλλοντος και 
Κλιματικής Αλλαγής (αρ.64). 


11. Μεταξά Ειρήνη του Μιχαήλ - Γερασίμου, την άσκη¬ 
ση αρμοδιοτήτων του Τμήματος Διαχείρισης Υδατικών 
Πόρων, της Δ/νσης Βιομηχανίας, Ενέργειας και Φυσικών 
Πόρων (αρ.65). 

12. Δημάκο Δημήτριο του Αγγέλου, την άσκηση αρμο¬ 
διοτήτων του Τμήματος Ενέργειας και Ορυκτών Πόρων, 
της Δ/νσης Βιομηχανίας, Ενέργειας και Φυσικών Πόρων 
(αρ.65). 

13. Κοροβέση Στυλιανό του Ευαγγέλου, την άσκηση 
αρμοδιοτήτων της Δ/νσης Λαϊκών Αγορών (αρ.66). 

14. Δημοπούλου Ελένη του Διονυσίου, την άσκηση 
αρμοδιοτήτων του τμήματος Τουριστικής Προβολής, 
τηςΔ/νσηςΤουρισμού (αρ.67). 

15. Αγγελόπουλο Θεόδωρο του Κωνσταντίνου, την 
άσκηση αρμοδιοτήτων του Τμήματος Σχεδιασμού και 
Ανάπτυξης, της Δ/νσης Τουρισμού (αρ.67). 

16. Πάντζα Σπυρίδωνα του Γεωργίου, την άσκηση 
αρμοδιοτήτων της Δ/νσης Αθλητισμού και Πολιτισμού 
(αρ.68) που αφορούν στην προαγωγή και στην ανάπτυξη 
του αθλητισμού. 

17. Κορωναίου - Καμπά Σοφία του Γεωργίου, την άσκη¬ 
ση αρμοδιοτήτων της Δ/νσης Αθλητισμού και Πολιτι¬ 
σμού (αρ.68), που αφορούν στη σύσφιξη σχέσεων της 
Περιφέρειας μετις δευτεροβάθμιες και τριτοβάθμιες ορ¬ 
γανώσεις αποδήμων, που εκπροσωπούν πανελλαδικά ή 
διεθνώς όλους τους απόδημους. 

18. Γάκη Αντώνιο του Σπυρίδωνα, την άσκηση αρμο¬ 
διοτήτων των υπηρεσιών της Περιφέρειας Αττικής, που 
άπτονται των θεμάτων οδικής ασφάλειας, οικολογικής 
μετακίνησης και πρόληψης ατυχημάτων και ειδικότερα 
των δράσεων ενημέρωσης, ευαισθητοποίησης, σχεδια- 
σμού και υλοποίησης συγκεκριμένων προτάσεων, κατά 
το μέρος που δεν αφορούν σε ήδη μεταβιβασθείσες αρ¬ 
μοδιότητες των εν λόγω υπηρεσιών σε Αντιπεριφερει- 
άρχες ή Περιφερειακούς Συμβούλους της Περιφέρειας 
Αττικής. 

Γ. Μεταβιβάζουμε στους κάτωθι Αντιπεριφερειάρχες 
και Περιφερειακούς Συμβούλους της Περιφέρειας Αττι¬ 
κής την άσκηση των αρμοδιοτήτων των υπηρεσιών του 
Τομέα Υγείας και Πρόνοιας που λειτουργούν στην Περι¬ 
φέρεια Αττικής, σύμφωνα με την αριθ. 109290/39629/ 
29-12-2016 απόφαση (ΦΕΚ 4251 /τ.Β'/2016) της Ασκού¬ 
σας καθήκοντα Γενικού Γραμματέα Αποκεντρωμένης 
Διοίκησης, με την οποία εγκρίθηκε η αριθμ. 438/2016 
απόφαση του Περιφερειακού Συμβουλίου Περιφέρει¬ 
ας Αττικής, με την οποία τροποποιείται ο Οργανισμός 
Εσωτερικής Υπηρεσίας της Περιφέρειας, ως ακολούθως: 

1. Στους εκλεγμένους Αντιπεριφερειάρχες της Περιφέ¬ 
ρειας Αττικής την άσκηση αρμοδιοτήτων. 

-Του τμήματος Δημόσιας Υγιεινής και Προαγωγής 
Υγείας, των Δ/νσεων Δημόσιας Υγείας και Κοινωνικής 
Μέριμνας, που αφορά στη χορήγηση διατροφικού επι¬ 
δόματος Νεφροπαθών και στην τήρηση αρχείου επιδο- 
ματούχων αιμοκαθαιρόμενων και μεταμοσχευμένων, 
και αναφορικά με την Περιφερειακή Ενότητα Κεντρικού 
Τομέα η αρμοδιότητα αυτή με την παρούσα μεταβιβά¬ 
ζεται στην Αντιπεριφερειάρχη της Περιφέρειας Αττικής, 
Κυπριανίδου Ερμιόνη (Ερμίνα) του Πολυκάρπου. 

-Του τμήματος Κοινωνικών Υπηρεσιών - Κοινωνικής 
Εργασίας, της Δ/νσης Κοινωνικής Μέριμνας (αρ.77) που 
αφορά στη διενέργεια κοινωνικών ερευνών για την 
εφαρμογή των προγραμμάτων πρόνοιας που παραμένει 
στην αρμοδιότητα των Αντιπεριφερειαρχών των Περιφε¬ 
ρειακών Ενοτήτων, και αναφορικά με την Περιφερειακή 
Ενότητα Κεντρικού Τομέα η αρμοδιότητα αυτή με την 
παρούσα μεταβιβάζεται στην Αντιπεριφερειάρχη της 
Περιφέρειας Αττικής Κυπριανίδου Ερμιόνη (Ερμίνα) του 
Πολυκάρπου. 

2. Στην Αντιπεριφερειάρχη Π.Ε. Κεντρικού τομέα Αθη¬ 
νών της Περιφέρειας Αττικής, Κυπριανίδου Ερμιόνη (Ερ¬ 
μίνα) του Πολυκάρπου, την άσκηση αρμοδιοτήτων. 

- Του τμήματος Ειδικοτήτων, της Δ/νσης Δημόσιας 
Υγείας (αρ.76). 

-Του τμήματος Κοινωνικής Αλληλεγγύης, της Δ/νσης 
Κοινωνικής Μέριμνας (αρ.77). 

με εξαίρεση τη χορήγηση άδειας ίδρυσης και λειτουρ¬ 
γίας και εποπτείας Κέντρων Αποθεραπείας και Αποκατά¬ 
στασης από φυσικά ή Ν.Π.Ι.Δ. (π.δ. 395/1993 -ΦΕΚ 166/ 
τ.Α'/1993 κ.λπ.) και για όλες τις αντίστοιχες αρμοδιότη¬ 
τες των τμημάτων Κοινωνικής Αλληλεγγύης όλων των 
Περιφερειακών Ενοτήτων. 

3. Στον Περιφερειακό Σύμβουλο της Περιφέρειας Ατ¬ 
τικής, Βλάχο Κωνσταντίνο του Αθανασίου, την άσκηση 
αρμοδιοτήτων των κάτωθι τμημάτων της Δ/νσης Δημό¬ 
σιας Υγείας (αρ.76): 

- Υπηρεσιών και Επαγγελμάτων Υγείας 

- Ιδιωτικών Κλινικών, Μονάδων Χρόνιας Αιμοκάθαρ¬ 
σης, Μονάδων Ημερήσιας Νοσηλείας και 

- τους εμβολιασμούς μετακινούμενου πληθυσμού, για 
όλες τις Περιφερειακές Ενότητες του τμήματος Τμήμα 
Δημόσιας Υγιεινής και Προαγωγής Υγείας. 

2. Στην Περιφερειακή Σύμβουλο, Αναλογίδου Μαρία - 
Καλλιόπη του Δημητρίου, την άσκηση αρμοδιοτήτων 
του Τμήματος Φαρμάκων και Φαρμακείων της Δ/νσης 
Δημόσιας Υγείας (αρ.76), ο συντονισμός των Τμημάτων 
Φαρμάκων και Φαρμακείων των Περιφερειακών Ενοτή¬ 
των (αρ.78) και η υποστήριξη των εκλεγμένων Αντιπερι- 
φερειαρχών κατά την άσκηση του έργου τους, καθώς οι 
αρμοδιότητες των Τμημάτων Φαρμάκων και Φαρμακεί¬ 
ων των Περιφερειακών Ενοτήτων ασκούνται από αυτούς. 

3. Στον Περιφερειακό Σύμβουλο της Περιφέρειας Ατ¬ 
τικής, Δαμιανό Πέτρο του Σωτηρίου, την άσκηση αρμο¬ 
διοτήτων του Τμήματος Κοινωνικής Αρωγής της Δ/νσης 
Κοινωνικής Μέριμνας (αρ.77) με εξαίρεση τις ακόλουθες 
αρμοδιότητες: 

- την εφαρμογή προγραμμάτων για τις κοινωνικές ομά¬ 
δες που χρήζουν ειδικής προστασίας, 

- την επιχορήγηση αστικών εταιρειών μη κερδοσκο¬ 
πικού χαρακτήρα, τις οποίες είχε ιδρύσει η Νομαρχια¬ 
κή Αυτοδιοίκηση ή μετείχε σε αυτές, εφόσον ο σκοπός 
τους αναφέρεται στην αντιμετώπιση προβλημάτων, που 
απορρέουν από τη χρήση εξαρτησιογόνων ουσιών, και 
εφόσον η πραγματοποίηση του σκοπού τους ασκείται, 
κατά διαδοχή, από την Περιφέρεια. 


4. Στην Περιφερειακή Σύμβουλο της Περιφέρειας Ατ¬ 
τικής, Λαμπρίδου Μαρία του Δημητρίου, την άσκηση 
αρμοδιοτήτων του Τμήματος Κοινωνικών Υπηρεσιών - 
Κοινωνικής Εργασίας της Δ/νσης Κοινωνικής Μέριμνας 
(αρ.77) με εξαίρεση τις ακόλουθες αρμοδιότητες: 

- τη διασύνδεση των κοινωνικών υπηρεσιών και δομών 
σε επίπεδο Περιφέρειας για θέματα κοινωνικής πρόνοιας, 

- την εφαρμογή προγραμμάτων στέγασης, κοινωνι¬ 
κής και οικονομικής επανένταξης ευπαθών ομάδων του 
πληθυσμού. 

5. Τσαβαλιά Παρασκευή του Παναγιώτη, την άσκηση 
αρμοδιοτήτων της χορήγησης άδειας ίδρυσης και λει¬ 
τουργίας, του ελέγχου και εποπτείας ΚΔΑΠ και ΚΔΑΠ- 
ΜΕΑ, της χορήγησης άδειας ίδρυσης και λειτουργίας 
και εποπτείας Στεγών Υποστηριζόμενης Διαβίωσης 
ΑΜΕΑ με νοητική υστέρηση (απόφαση Π3β/Φ.ΓΕΝ/Γ.Π. 
οικ. 3394 (ΦΕΚ 74 Β729-1-2007), του τμήματος Κοινω¬ 
νικής Αλληλεγγύης, της Δ/νσης Κοινωνικής Μέριμνας 
(αρ.77). 

Δ. Μεταβιβάζουμε στους εκλεγμένους Αντιπεριφε- 
ρειάρχες της Περιφέρειας Αττικής, σύμφωνα με την 
αριθ. 109290/39629/29-12-2016 απόφαση (ΦΕΚ 4251/ 
τ.Β'/2016) της Ασκούσας καθήκοντα Γενικού Γραμματέα 
Αποκεντρωμένης Διοίκησης, με την οποία εγκρίθηκε η 
αριθμ. 438/2016 απόφαση του Περιφερειακού Συμβου¬ 
λίου Περιφέρειας Αττικής, με την οποία τροποποιείται ο 
Οργανισμός Εσωτερικής Υπηρεσίας της Περιφέρειας, την 
άσκηση των αρμοδιοτήτων. 

- Της συγκρότηση των κλιμακίων ελέγχου των λα¬ 
ϊκών αγορών και υπαίθριου εμπορίου (πλανόδιου και 
στάσιμου) που δραστηριοποιούνται στα διοικητικά 
όρια των Περιφερειακών Ενοτήτων τους (άρθρο 12 του 
ν. 4038/2012, ΦΕΚ 14/τ.Α'/2012), 

- της υπογραφής των συμβάσεων που συνάπτουν οι 
Διευθύνσεις Μεταφορών και Επικοινωνιών, με ιατρούς 
πρωτοβάθμιας εξέτασης υποψηφίων οδηγών αυτοκι¬ 
νήτων -μοτοσικλετών ή όσων αναθεωρούν την άδεια 
οδήγησής τους, όπως προβλέπεται από τις κείμενες δι¬ 
ατάξεις και διατηρούμε την αρμοδιότητα υπογραφής 
των λοιπών συμβάσεων, οι οποίες προβλέπονται στην 
παρ 1 περ ι του άρθρου 159 του ν. 3852/2010 (ΦΕΚ 87/ 
τ.Α'/2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης- Πρόγραμμα Καλλικράτης», 

- της ανάληψης υποχρέωσης εκ των πιστώσεων του 
προϋπολογισμού της Περιφέρειας, κατά λόγο αρμοδι¬ 
ότητας. 

Με την παρούσα απόφαση παύει να ισχύει κάθε προ¬ 
ηγούμενη σχετική απόφαση. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2017 
Η Περιφερειάρχης 
ΕΙΡΗΝΗ ΔΟΥΡΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























